Sel suvel, nagu igal eelmiselgi, ja üldse igal ajal meeldib rahvale poest õllega välja astuda.    Siiski on temperatuuril ja ostetava õlle kogusel oluline seos.    Õlut nelipakkidega    Randa, grillimise kõrvale või mujale võetakse ikka rohkem kui üks-kaks pudelit, seepärast on eelistatuimad nelipakid. Nende hind on mõnevõrra odavam, kui ühekaupa ostes, mainis Krooni Selveri direktor Marje Udras.    Kõige rohkem juuakse praegu pilsnereid, nii A LeCoq,  President, kui ka Frederik on hästi minev kaup, rääkis AS Comarketi Juhataja Helle Oja, ilmselt määrab suuresti inimeste eelistuse just hind ja kampaaniad.    Elektra keti poodidest ostetakse sagedamini oma kraami - nii heledat kui ka tumedat Elektra õlut. Lisaks on üsna edukad ilma alkoholita õlled, ütles Ly poe vahetusevanem Tiiu Lullu.    Veinist eelistatuim punane    Veinidest on ilmselt esikohal punased, teisel valged ja kolmandal roosad veinid, kinnitas Marje  Udras hoolimata sellest, et igal suvel väidetakse: selle suve vein on roosa.    Ka siin mängib tähtsat rolli hind, viimasel ajal on hinna tõttu ostetud eriti Castillo de Liria lauaveini ja Gandiat, veel müüvad hästi Santa Helena pakivein ja Late Harvesti sari. Eelkõige ikka punased margid, lausus Helle Oja.    Viina ikka sama palju    Viina juuakse sama palju kui muul ajalgi ja eelistatumad on ikka odavaimad: Eesti Standard ja Lauaviin. Teisi marke, nagu Y2k ja Viru  Valge ostavad tihti just välismaalased, näiteks soomlased, sõnas Oja.    Alkoholivabadest jookidest lähevad kõige paremini veed ja limonaadid - jällegi hinnaküsimus.    Kuna Arcticu kaheliitrised veepudelid maksavad peaaegu poole vähem, ostetakse seda üsna palju, limonaadidest muidugi Coca-Cola seeria ja meie oma Tartu limonaad, eriti traditsiooniline ja troopiline maitse, ütles Marje Udras.    Väga populaarne on Vichy, rääkis Helle Oja Vett ostavad inimesed, kes peavad  lugu tervislikematest toodetest, väga hästi ostetakse ka Hustleri energiajooki. Seda olen viimati tähele pannud.    Joogi kõrvale grillvorsti    Vorstide ja lihatoodete otsimisel arvestatakse eelkõige suvist grillimisvajadust. Päris kiiresti kaob lettidelt Elektra Matkavorst ja shashlõkk, tunnistas Tiiu Lullu. Väga müüdavaks on osutunud Vastse-Kuuste naturaalne grillvorst lambasoolas, mida ostetakse korralikult igalt poolt. See on teistest erinev, veidike eksootiline, selgitas  Marje Udras. Selveri kauplusest ostetakse kõige enam seal samas valmistatud lihakraami: shashlõkke ja karbonaadi, lisas ta veel. Meil lähevad päris hästi Wõro suitsusardell ja siis veel Talleggi tooted, mis siinsamas grillitud on, näiteks Grillribiliha, seakarbonaad ja grilltiib, lausus Helle Oja.    Lõkke kõrvale võtame kõiksugu asju, grillvorste - nendeta ei saa ju midagi teha, natuke õlut ja salatikraami muidugi ka. Suve tuleb ikkagi nautida ju! selgitab just poest välja astunud  rõõmsameelne noorem meeskodanik, kotis õlu, punavein ja vorstid.    VT Tarbijalisa